Eelnõu

NARVA LINNAVOLIKOGU

OTSUS

# Narvas

**Projekti „Narva projektid kapitaliseerimise suunas/ Narva projects CAP“ omafinantseeringu ja sildfinantseeringu kinnitamine**

1. **ASJAOLUD JA MENETLUSE KÄIK**

Narva Linna Arenduse ja Ökonoomika Amet koostöös SA Narva Muuseumi ja Venemaa partneritega (Leningradi oblasti Muuseumiagentuuri ja Ivangorodi linnavalitsusega) valmistasid ette projekti “Narva-Ivangorod piiriülene koostöö kapitaliseerimise suunas“ ja esitasid Eesti-Venemaa piiriäärse koostöö programmi 2014-2020 neljandasse vooru (<http://www.estoniarussia.eu>). Narva Linnavolikogu otsusega 01.10.2021 nr 77 kinnitati projekti „Narva-Ivangorod piiriülene koostöö kapitaliseerimise suunas/ Narva-Ivangorod CBC CAP“ omafinantseering. Seoses Venemaa sõjategevusega Ukrainas programmi neljanda vooru realiseerimine katkestati ja Narva Linnavolikogu 01.10.2021 otsus nr 77 on vaja kehtetuks tunnistada.

Eesti EL välispiiri programmi 5. taotlusvoor avati 6. oktoobril 2022 ja see keskendub projekti tulemuste kapitaliseerimisele. Projektitaotluste esitamise tähtaeg on 17.11.2022.

Viienda vooru eesmärk on koostööprogrammi raames käimasolevate või lõpetatud projektide juba saavutatud või saavutatavate tulemuste ära kasutamine ja maksimeerimine.

Narva Linna Arenduse ja Ökonoomika Amet koostöös SAga Narva Muuseumi valmistavad ette projekti „Narva projektid kapitaliseerimise suunas/Narva projects CAP“ taotlust ülalmainitud programmi 5. vooru.

Projekti eesmärk on aidata kaasa Narva projektide tulemuste, teadmiste, heade tavade (teadmistele ja ülekandele orienteeritud lähenemisviis) edasiandmisele.

Narva Linna Arenduse ja Ökonoomika Ameti eelarve moodustab projektis kuni 25 000 EUR, millest programmi poolne finantseering on kuni 22 500 ja omafinantseering kuni 2 500 EUR ehk 10%. Projekti elluviimise periood on orienteeruvalt mai 2023 kuni oktoober 2023. Linnavolikogu otsusega on vaja kinnitada projekti omafinantseering ja sildfinantseering.

Projekt on vastavuses Narva linna arengukavaga 2035:

Strateegiline eesmärk 3: Narva on heade sündmuste linn.

Valdkondlik eesmärk 3.4 Linna turundus ja kommunikatsioon osapoolte vahel on aja- ning asjakohane.

Meede b. Narva positiivse maine kujundamine oma, regiooni ja Eesti elanike ning väliskülastajate hulgas.

**2. ÕIGUSLIKUD ALUSED**

2.1. Kohaliku omavalitsuse korralduse seaduse § 22 lg 1 punkti 8 alusel kuulub volikogu ainupädevusse muude tulevikus raha väljamaksmist nõudvate kohustuste võtmine.

2.2. Haldusmenetluse seaduse § 64 lõike 2 alusel otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. HMS § 68 lõige 2 sätestab, et haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

**3. OTSUS**

3.1. Kinnitada projekti “Narva projektid kapitaliseerimise suunas/ Narva projects CAP“ omafinantseering 2023. aastal summas kuni 2 500 EUR.

3.2. Kinnitada projekti “Narva projektid kapitaliseerimise suunas/Narva projects CAP“ sildfinantseering 2023. aastal summas kuni 13 500 EUR.

3.3. Projekti positiivse rahastuse otsustamise juhul ette näha projekti ” Narva projektid kapitaliseerimise suunas/Narva projects CAP“ omafinatseeringu rahalised vahendid kuni 2 500 EUR ja sildfinatseerigu rahalised vahendid kuni 13 500 eurot. Narva Linna Arenduse ja Ökonoomika Ameti eelarves 2023. aastal.

**4. RAKENDUSSÄTTED**

4.1. Tunnistada kehtetuks Narva Linnavolikogu 01.10.2021 otsus nr 77.

4.2. Otsus jõustub seadusega sätestatud korras.

4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Vladimir Žavoronkov

Linnavolikogu esimees